als_Latn dik_Latn sag_Latn
Besëlidhja pritet të bëjë disa lëvizje në merkato, teksa nën urdhrat e trajnerit Bruka, presidenti Gjokë Noka do kërkojë të vërë një grup edhe më të fortë se sivjet për t’u ngjitur në Superiore.
Emri i parë që lakohet për t’u afruar te lezhjanët është sulmuesi Çinoso Onuh, nigeriani që e mbylli sezonin me Burrelin.
Sipas asaj që shkruan “Sport Ekspres”, mes palëve ka kontakte dhe pritet të shihet se çfarë do të ndodhë. Sulmuesi 25-vjeçar me Burrelin arriti të shënojë 7 gola, duke rënë në sy me lojën e tij.
als_Latn als_Latn als_Latn